Mehkemeya Qanûnê Bingeyî (AYM) îdîanameyê derheqê  qerfilnayîşê HDPyî pîya bi sebebê ci îadeyê Mehkemeya Berze kerd.
AYMî sebebê qerarî sîteyê xo yê înternetî de pare kerd: ''Çalakîyê ke yeno vatene ke vera yewîya dewlete ameyî kerdene, merkezê înan sey partîye yeno mojnayene la tekîlîya înan a partîye nêameye tesbîtkerdene. Karê Mehkemeya Qanûnê Bingeyî tesbîtkerdişê çalakîyanê eleqedaran nê ercnayîşê înan o. Eslê xo de ganî makamê îdîa verî karê xo safî bikero. Îdîanameyo ke semedê temelî qefilnayîşê Partîya Demokratîke ya Şaran de ame amadekerdene de ca dîyeno çalakîyan û kesê ke tewrê nê çalakîyan bîyî semedê înan qerarê qedexeyîye yeno waştene. La derheqê kerdişanê înan de zanayîşê zelalî nêameyî dayene. Seba ke kêmayîye esta hewce keno ke îdîaname Serdozgerîya Komare ya Mehkmeya Berze rê bêro îadekerdene.''
